หุ้นปิดตลาดลดลง 3.67 จุด
ดัชนีหลักทรัพย์ไทยวันนี้ติดลบ 3.67&nbsp; จุด
8 มี.ค. 2553

ดัชนีหลักทรัพย์ไทยวันนี้ติดลบ 3.67  จุด 
ดัชนีตลาดหุ้นไทยวันแรกของสัปดาห์ 8 มี.ค. ปิดตลาด 720.29 จุด ลดลง 3.67 จุด หรือ 0.51% มูลค่าการซื้อขาย 19,611.26 ล้านบาท  หลังจากเปิดตลาดในตอนเช้าดัชนีขึ้นไปแตะจุดสูงสุดของวัน 729.03 จุด แต่หลังจากเพียงเล็กน้อยดัชนีดิ่งลงไปถึง 716.49 จุด และผันผวนอยู่ในกรอบแคบๆ ตลอดทั้งวัน  นางภรณี ทองเย็น ผู้ช่วยกรรมการผู้อำนวยการ สายงานวิจัย บริษัทหลักทรัพย์ (บล.) เอเซีย พลัส กล่าวว่า ตลาดหุ้นไทยยังคงถูกกดดันจากปัจจัยทางการเมือง ที่จะเริ่มมีการชุมนุมของกลุ่มคนเสื้อแดงในวันที่ 12 มี.ค. นี้ ทำให้นักลงทุนในประเทศเทขายออกมา  "นักลงทุนในประเทศขายออกมา เพราะกลัวว่าสถานการณ์การเมืองจะเกิดความรุนแรง แต่นักลงทุนต่างชาติยังมียอดซื้อสุทธิต่อเนื่องหลายร้อยล้านบาท" นางภรณี กล่าว ในขณะที่ตลาดหุ้นในภูมิภาคปรับเพิ่มขึ้นกันแทบทุกตลาด ซึ่ง นางภรณี กล่าวว่า "จุดเด่นที่เงินทุนต่างชาติไหลเข้ามาในภูมิภาคเอเชีย ยังคงเป็นผลมาจากอัตราแลกเปลี่ยน ซึ่งค่าเงินในภูมิภาคนี้แข็งค่า" 
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT        ปิดที่   235.00   บาท   เพิ่มขึ้น  4.00  บาท   (+1.73%) มูลค่าซื้อขาย  1,835.21 ล้านบาท
ADVANC  ปิดที่     78.25   บาท   เพิ่มขึ้น  1.25  บาท   (+1.63%) มูลค่าซื้อขาย  1,460.44 ล้านบาท
PTTAR     ปิดที่    24.90   บาท    ลดลง   1.10  บาท   (- 4.23%) มูลค่าซื้อขาย  1,374.75 ล้านบาท 
PTTEP     ปิดที่  140.00   บาท   เพิ่มขึ้น   1.50  บาท   (+1.08%) มูลค่าซื้อขาย  1,235.95 ล้านบาท
CPF        ปิดที่     11.30   บาท   ลดลง    0.60  บาท   (- 5.04%) มูลค่าซื้อขาย  1,171.24 ล้านบาท